Notum sit omnibus futuris et presentibus quod Senebrunus de Charella et Symon, frater ejus, et Garoldus et Artaldus, fratres, consobrini eorum germani, dederunt atque concesserunt Deo et sancte Marie de Firmitate et monachis ejusdem loci, in manu videlicet domni Filiberti primi abbatis ipsius loci et monachorum ejus Hilbodi, Opizoni, Constantini, quicquid habebant in mulnario Graunne desuper pontem et quicquid habebant in terra que vocatur Raarenchi vel de Raarens. Hujus rei testes: Aalardus de Seniceo, Lebaudus de Ver. Eo tempore regebat ecclesiam Cabilonis, Deo auctore, domnus Galterius episcopus qui fuit de Chochis.